**მომსახურების ხელშეკრულება #**

**ქ. თბილისი, საქართველო 01 იანვარი, 2020 წელი**

|  |  |
| --- | --- |
|  | **მომსახურების ხელშეკრულების მხარეებს წარმოადგენენ:** |
|  | **ბანკი:** |  |  |
|  | საფირმო სახელწოდება: |  | **სს ”ლიბერთი ბანკი”** |
| 1. - | იურიდიული მისამართი: |  | საქართველო, ქ. თბილისი, ჭავჭავაძის გამზ. №74; |
| 1. - | საიდენტიფიკაციო კოდი: |  | 203828304 |
|  | *საკონტაქტო მონაცემები:* |  |  |
|  | საკორესპონდენტო მისამართი:  *(ივსება იმ შემთხვევაში თუ განსხვავდება იურიდიული მისამართისაგან)* |  |  |
|  | ტელეფონი: |  |  |
|  | ელ-ფოსტა: |  |  |
|  | წარმომადგენელი (ხელმომწერი) პირი: |  |  |
|  | წარმომადგენლის თანამდებობა: |  |  |

|  |  |  |  |
| --- | --- | --- | --- |
|  | **შემსრულებელი:** |  |  |
|  | სახელწოდება/სახელი და გვარი: |  |  |
|  | საიდენტიფიკაციო/პირადი ნომერი: |  |  |
|  | იურიდიული/საცხოვრებელი მისამართი: |  |  |
|  | *საკონტაქტო მონაცემები:* |  |  |
|  | საკონტაქტო პირი: |  |  |
|  | საკორესპონდენტო მისამართი:  *(ივსება თუ განსხვავდება იურიდიული/საცხოვრებელი მისამართისაგან)* |  |  |
|  | ტელეფონი: |  |  |
|  | ელ-ფოსტა: |  |  |
|  | *საბანკო რეკვიზიტები:* |  |  |
|  | ბანკის დასახელება: |  |  |
|  | ბანკის სვიფტ კოდი: |  |  |
|  | ანგარიშის ნომერი: |  |  |
|  | *წარმომადგენელი (ხელმომწერი პირი):* |  |  |
|  | სახელი და გვარი: |  |  |
|  | პირადი ნომერი: |  |  |
|  | წარმომადგენლის თანამდებობა: |  |  |

|  |  |
| --- | --- |
|  | **ხელშეკრულების საგანი** |

* 1. **ხელშეკრულების** საფუძველზე და მისი პირობების შესაბამისად (ა) **შემსრულებელი** იღებს ვალდებულებას შეასრულოს **ხელშეკრულების** მე-3 მუხლით განსაზღვრული მომსახურება (შემდგომში - **მომსახურება**), ხოლო (ბ) **ბანკი** იღებს ვალდებულებას გადაუხადოს **შემსრულებელს** **ხელშეკრულების** მე-3 მუხლით განსაზღვრული **მომსახურების** საფასური.
  2. **მომსახურების** აღწერა და მისი შესრულების პირობები განსაზღვრულია **ხელშეკრულების** მე-3 მუხლში.

|  |  |
| --- | --- |
|  | **მომსახურების** **აღწერა და მომსახურების შესრულების პირობები** |
|  | **მომსახურების** აღწერა: |  | ტექსტი |
|  | **ბანკის** მიერ **შემსრულებლისათვის** შეკვეთის მიწოდების პირობები ან/და გადასაცემი მასალის აღწერა (ასეთის არსებობისას): |  | ტექსტი |
|  | **მომსახურების** შესრულების ვადა (დრო): |  | ტექსტი |
|  | **მომსახურების** ან მისი ნაწილის (ეტაპის) შესრულების მიღება–ჩაბარება: |  | [**მომსახურების** ან მისი ნაწილის (ეტაპის) შესრულება მიღება–ჩაბარების აქტით დადასტურებას არ საჭიროებს] < ან > [**მომსახურების** ან მისი ნაწილის (ეტაპის) შესრულება საჭიროებს მიღება–ჩაბარების აქტით დადასტურებას] < ან > [მიეთითოს **მომსახურების** ან მისი ნაწილის (ეტაპის) შესრულების დამატებითი პირობები რის საფუძველზე და შესაბამისი პერიოდულობით მხარეთა შორის უნდა გაფორმდეს შესაბამისი შესრულების მიღება–ჩაბარების აქტი]; |
|  | **მომსახურების** საფასური: |  | [[რიცხვი ციფრებით] [(რიცხვი სიტყვებით)] [ვალუტა] [უცხოური ვალუტის შემთხვევაში დამატებით ტექსტი: 1. თუ გადახდა ხდება ავანსად: ექვივალენტი ეროვნულ ვალუტაში გადახდის (ავანსის) დღისთვის არსებული საქართველოს ეროვნული ბანკის მიერ ფიქსირებული ოფიციალური კურსის შესაბამისად; 2. თუ გადახდა ხდება საქონლის/მომსახურების მიწოდების შემდეგ: ექვივალენტი ეროვნულ ვალუტაში საქონლის/მომსახურების მიწოდების (ან მიღება-ჩაბარების აქტის გაფორმების) დღისთვის არსებული საქართველოს ეროვნული ბანკის მიერ ფიქსირებული ოფიციალური კურსის შესაბამისად; 3. თუ ნაწილის გადახდა ხდება ხდება წინასწარ, ხოლო ნაწილის საქონლის/მომსახურების მიწოდების შემდეგ: პირველი ნაწილის გადახდა მოხდება ეროვნულ ვალუტაში გადახდის (ავანსის) დღისთვის არსებული საქართველოს ეროვნული ბანკის მიერ ფიქსირებული ოფიციალური კურსის შესაბამისად, ხოლო დარჩენილი ნაწილის გადახდა ეროვნულ ვალუტაში საქონლის/მომსახურების მიწოდების (ან მიღება-ჩაბარების აქტის გაფორმების) დღისთვის არსებული საქართველოს ეროვნული ბანკის მიერ ფიქსირებული ოფიციალური კურსის შესაბამისად.] < ან > [სხვა პირობა]; |
|  | გადასახადები და გადასახდელები: |  | **მომსახურების** საფასური [მოიცავს ან არ მოიცავს] **კანონმდებლობით** გათვალისწინებულ ყველა სახის გადასახდელს და გადასახადს < ან > [სხვა პირობა]; |
|  | გადახდის პირობები: |  | [გადახდის პერიოდულობა] < ან > [**ხელშეკრულების „ა“ დანართში** განსაზღვრული გრაფიკის შესაბამისად]; |
|  | **მხარეთა** შორის **ანგარიშსწორების** ფორმა: |  | უნაღდო |
|  | საგარანტიო ვადა **მომსახურების** შედეგად დამზადებულ **უძრავ** ან/და **მოძრავ** **ნივთებზე**: |  | [მიღება-ჩაბარების აქტის შედგენიდან 1 (ერთი) კალენდარული წელი] < ან > [**ნივთის ბანკისათვის** გადაცემიდან 1 (ერთი) კალენდარული წელი] < ან > [სხვა პირობა]; |
|  | **პირგასამტეხლო** და მისი გადახდის პირობები: |  | [**ხელშეკრულებით** ნაკისრი ნებისმიერი ვალდებულების დარღვევისათვის **შემსრულებელს** **ბანკის** სასარგებლოდ დაეკისრება ერთჯერადი პირგასამტეხლო **მომსახურების** საფასურის მოცულობის 1%–ის ოდენობით და ყოველდღიური პირგასამტეხლო თითოეული დარღვეული ვალდებულების სრულად და ჯეროვნად შესრულებამდე ყოველი ვადაგადაცილებული დღისათვის (სრული ან არასრული) **მომსახურების** საფასურის მოცულობის 0.5%-ის ოდენობით] < ან > [სხვა პირობა]. |
|  | **მხარეთა** შორის შეთანხმებული სხვა დამატებითი პირობები: |  | მიეთითება ყველა სხვა დამატებითი პირობა რომელიც არ არის გათვალისწინებული ხელშეკრულებით ან/და განსხვავებულად არეგულირებს ხელშეკრულების არსებულ პირობებს. |

|  |  |
| --- | --- |
|  | **ხელშეკრულების მოქმედების ფარგლები** |

1. **მხარეთა** შორის დადებული **ხელშეკრულება** შედგება შემდეგი დოკუმენტებისაგან: (ა) წინამდებარე **მომსახურების** **ხელშეკრულება** ან/და (ბ) ნებისმიერი დამატებითი **დანართი.** ამასთან:
2. **მომსახურების** **ხელშეკრულების** პირობებსა და **დანართ(ებ)ის** პირობებს შორის წინააღმდეგობის არსებობისას უპირატესობა მიენიჭება **დანართ(ებ)ის** პირობებს;
3. **მომსახურების** **ხელშეკრულების** მე-3 მუხლის პირობებსადა **მომსახურების ხელშეკრულების** სხვა პირობებს შორის წინააღმდეგობის არსებობისასუპირატესობა მიენიჭება **ხელშეკრულების** მე-3 მუხლით განსაზღვრულ პირობებს;
4. **დანართ(ებ)ის** პირობებს შორის წინააღმდეგობის არსებობისას უპირატესობა მიენიჭება იმ **დანართის** პირობებს, რომელიც ადგენს უფრო სპეციალურ პირობებს და განკუთვნილია კონკრეტული სამართალურთიერთობის მოსაწესრიგებლად.

|  |  |
| --- | --- |
|  | **ტერმინთა განმარტებები** |

* 1. თუ წინამდებარე **ხელშეკრულებით** სხვა რამ არ არის განსაზღვრული ან/და მისი კონტექსტიდან სხვა რამ არ გამომდინარეობს, ქვემოთმოცემულ ტერმინებს ენიჭებათ შემდეგი მნიშვნელობა:
  2. **ანგარიში** - **ბანკში** არსებული **შემსრულებლის** საბანკო ანგარიშ(ებ)ი (ასეთის არსებობის შემთხვევაში);
  3. **ანგარიშსწორება** - სხვადასხვა საშუალებებით (მათ შორის საბანკო დაწესებულებების მეშვეობით) გადამხდელი **პირის** მიერ ფულადი სახსრების მიმღები **პირისათვის** გადაცემის შესრულების პროცესი;
  4. **არამატერიალური ქონებრივი სიკეთე** - ის მოთხოვნები და უფლებები, რომლებიც შეიძლება გადაეცეს სხვა **პირებს** ან გამიზნულია საიმისოდ, რომ მათ მფლობელს შეექმნას მატერიალური სარგებელი ან/და მიენიჭოს სხვა **პირების** მიმართ მოთხოვნის უფლება;
  5. **ბანკი** - **მომსახურების ხელშეკრულების** 1.1. პუნქტში მითითებული **პირი**, რომელიც წარმოადგენს **ხელშეკრულების** **მხარეს**;
  6. **განცხადებები და გარანტიები - ხელშეკრულების** მე-6 მუხლშიმოცემული **შემსრულებლის** განცხადებები და გარანტიები;
  7. **დანართი** - **მხარეთა** მიერ ხელმოწერილი ნებისმიერი დამატებითი დანართ(ებ)ი, რომელიც აზუსტებს, ცვლის ან/და წყვეტს **ხელშეკრულებას** ან/და მის პირობებს და წარმოადგენს **ხელშეკრულების** განუყოფელ ნაწილს;
  8. **ინტელექტუალური პროდუქტი** - **მოძრავი ნივთი** ან/და **არამატერიალური ქონებრივი სიკეთე**, (მათ შორის ერთმნიშვნელოვნად **ბანკის** მოთხოვნით შექმნილი ნებისმიერი პროდუქტი/ნა­წარ­მო­ები, რო­მ­ლებიც წარ­მო­ად­გენს ინტელექტუ­ა­ლურ-შე­მოქ­მე­დე­ბითი საქ­მი­ა­ნო­ბის შე­დეგს, გა­ნურ­ჩევ­ლად დანიშნულე­ბი­ს, გა­მო­ხატ­ვის ფორ­მი­ს და სა­შუ­ა­ლე­ბი­სა), რომელთა მიმართაც არსებობს **კანონმდებლობის** საფუძველზე ინტელექტუალური სამართლის ნორმებით მოწესრიგებული ქონებრივი და პირადი არაქონებრივი უფლებები (მათ შორის **ინტელექტუალურ პროდუქტთან** დაკავშირებული საავტორო და მომიჯნავე უფლებები, პატენტის, გამოგონების, სასარგებლო მოდელის, დიზაინის, სასაქონლო ნიშნის ან/და ინტერნეტ დომენის სარგებლობასთან/გამოყენებასთან და განკარგვასთან დაკავშირებული უფლებები);
  9. **კანონმდებლობა** - საქართველოს მოქმედი საკანონმდებლო და კანონქვემდებარე ნორმატიული აქტების, აგრეთვე საქართველოს ნორმატიულ აქტთა სისტემაში მოქცეული საქართველოს საერთაშორისო ხელშეკრულებების და შეთანხმებების ერთობლიობა;
  10. **კონფიდენციალური ინფორმაცია** - თუ **ხელშეკრულებით** სხვა რამ არ არის განსაზღვრული, **ხელშეკრულების** ხელმოწერის ან/და მისი შესრულების შედეგად ერთ-ერთი **მხარის** მიერ მეორე **მხარის** შესახებ მიღებული, დამუშავებული, შექმნილი ან/და გაგზავნილი ნებისმიერი ინფორმაცია/დოკუმენტაცია (მათ შორის ინფორმაცია/დოკუმენტაცია **მხარის** პერსონალური, წილობრივი, ფინანსური მონაცემების, **მხარის** მფლობელი/მმართველი/ურთიერთდაკავშირებული **პირ(ებ)ის**, **მესამე პირ(ებ)თან** არსებული გარიგებ(ებ)ის, მფლობელობაში არსებული მოძრავი ან/და უძრავი ობიექტ(ებ)ის, ბიზნეს პროცესის/პროცედურების, მარკეტინგული სტრატეგიის, პროექტ(ებ)ის ან/და სხვა სახის მონაცემების შესახებ) ან/და სხვა მნიშვნელოვანი ინფორმაცია/დოკუმენტაცია.
  11. **მესამე პირ(ებ)ი** - ნებისმიერი **პირი**, რომელიც არ წარმოადგენს **ხელშეკრულების მხარეს**;
  12. **მომსახურების** **ხელშეკრულება** - მხარეთა შორის დადებული წინამდებარე გარიგება.
  13. **მოძრავი ნივთი** - ნებისმიერი ნივთ(ებ)ი, რომელიც **კანონმდებლობის** მიხედვით არ არის უძრავი ნივთ(ებ)ი;
  14. **მწარმოებელი** - **პირი,** რომელიც აწარმოებს საბოლოო **პროდუქტს** (მათ შორის **პროდუქტის** ძირითად ელემენტს ან/და მის ნაწილს), აგრეთვე **პირი** რომელსაც **პროდუქტი** გამოაქვს გასაყიდად, გასაქირავებლად ან სხვა ფორმით სარეალიზაციოდ;
  15. **მხარე/მხარეები** - **ბანკი** ან/და **შემსრულებელი** კონტექსტის შესაბამისად;
  16. **ნივთობრივად უნაკლო** - **მოძრავი ნივთი** ან/და **უძრავი ნივთი** ნივთობრივად უნაკლოა, თუ იგი შეესაბამება შეთანხმებულ პირობებს; ხოლო, თუ ეს პირობები შეთანხმებული არ არის, მაშინ **მოძრავი ნივთი** ან/და **უძრავი ნივთი** ნივთობრივად უნაკლოა, თუკი იგი/ისინი ვარგისია **ხელშეკრულებით** გათვალისწინებული ან ჩვეულებრივი გამოყენებისათვის. ამასთან, ნივთობრივ ნაკლს უთანაბრდება, **შემსრულებლის** მიერ **ხელშეკრულებისგან** განსხვავებული ან უფრო ნაკლები რაოდენობის **მოძრავი** ან/და **უძრავი ნივთის** დამზადება.
  17. **პირგასამტეხლო (ჯარიმა) – ხელშეკრულებით** განსაზღვრულიფულადი თანხა, რომლის გადახდაც **მხარეს** დაეკისრება **ხელშეკრულებით** ნაკისრი ვალდებულებების დარღვევის შემთხვევაში, **ხელშეკრულებითვე** განსაზღვრული პირობებით. ამასთან, **პირგასამტეხლოს** დაანგარიშება დაიწყება დამრღვევი **მხარის** მიერ ნაკისრი ვალდებულებების შეუსრულებლობის ან/და არაჯეროვანი შესრულების მომენტიდან, თუ **ხელშეკრულებით** სხვა რამ არ იქნება გათვალისწინებული, ხოლო პირგასამტეხლოს გადახდის ვალდებულება **ხელშეკრულების** დამრღვევ **მხარეს** წარმოეშვება, მხოლოდ მეორე **მხარის** მოთხოვნის საფუძველზე.
  18. **პერსონალური მონაცემები** - განიმარტება „პერსონალურ მონაცემთა დაცვის შესახებ“ საქართველოს კანონის შესაბამისად.
  19. **პირი/პირები** - ფიზიკური პირ(ებ)ი, იურიდიული პირ(ებ)ი (მათ შორის საჯარო სამართლის იურიდიული პირ(ებ)ი), არასამეწარმეო (არაკომერციული) იურიდიული პირ(ებ)ი ან/და **კანონმდებლობის** საფუძველზე შექმნილი სხვა ორგანიზაციული/არარეგისტრირებული წარმონაქმნ(ებ)ი;
  20. **პროდუქტი** - ნაწარმოები, **მოძრავი ნივთი** ან მისი ნაწილი, გარდა გადაუმუშავებელი, მეცხოველეობის, მეფუტკრეობის, მეთევზეობის, ნადირობის ან/და მიწათმოქმედების შედეგად მიღებული ნატურალური სასოფლო-სამეურნეო პროდუქტ(ებ)ისა.
  21. **საანგარიშო თვე -** 30 (ოცდაათი) კალენდარული დღე;
  22. **საბანკო დღე - ბანკის** მიერ დადგენილი სამუშაო დღის (**ბანკის** მიერ განსაზღვრული დასვენების ან/და **კანონმდებლობით** დადგენილი უქმე დღეების გარდა) ის ნაწილი, რომლის განმავლობაშიც **ბანკი** ახორციელებს საბანკო მომსახურებას.
  23. **უფლებრივად** **უნაკლო** - **მოძრავი ნივთი**, **უძრავი ნივთი** ან/და **არამატერიალური ქონებრივი სიკეთე**, რომლის მიმართ **მესამე პირ(ებ)ს** არ შეუძლიათ გამოიყენონ რაიმე სახის უფლებები **ბანკის** წინააღმდეგ ან/და წარუდგინონ **ბანკს** პრეტენზია აღნიშნული უფლებების გამო;
  24. **უძრავი ნივთი** – მიწის ნაკვეთ(ებ)ი მასზე არსებული შენობა-ნაგებობ(ებ)ით ან მის/მათ გარეშე, შენობა-ნაგებობა/შენობა-ნაგებობები (მშენებარე, აშენებული ან დანგრეული), შენობა-ნაგებობ(ებ)ის ერთეულ(ებ)ი (მშენებარე, აშენებული ან დანგრეული) და ხაზობრივი ნაგებობა/ნაგებობები;
  25. **შემსრულებელი** - **მომსახურების ხელშეკრულების** 1.2. პუნქტში მითითებული **პირი**, რომელიც წარმოადგენს **ხელშეკრულების** **მხარეს**;
  26. **ფორს-მაჟორი/ფორს-მაჟორული გარემოებ(ებ)ი** - **ხელშეკრულების** ხელმოწერის შემდეგ წარმოშობილი დაუძლეველი ძალის გარემოებები, სტიქიური მოვლენები, კატაკლიზმები, ომი, სამოქალაქო არეულობა, გაფიცვა, ლოკაუტი, კარანტინი, საკანონმდებლო, აღმასრულებელი ხელისუფლების ან/და თვითმმართველობის ორგანოების, საერთაშორისო საგადამხდელო სისტემების გადაწყვეტილებები და ა.შ. რომელიც: (ა) არ არის დაკავშირებული **მხარეთა** ქმედებასთან ან/და უმოქმედობასთან; და (ბ) შეუძლებელს ხდის **მხარეთა** მიერ **ხელშეკრულებით** ნაკისრი ვადამოსული ვალდებულებ(ებ)ის სრულ და ჯეროვან შესრულებას.
  27. **ქვეკონტრაქტორ(ებ)ი** - **მესამე პირ(ებ)ი**, რომლებთანაც არსებული ხელშეკრულებების საფუძველზე **შემსრულებელი** უზრუნველყოფს მის მიერ **ხელშეკრულებით** ნაკისრი ვალდებულებების სრულ და ჯეროვან შესრულებას;
  28. **ხელშეკრულება** - **მხარეთა** შორის გაფორმებული: (ა) **მომსახურების** **ხელშეკრულება**; (ბ)ან/და ნებისმიერი დამატებითი **დანართი**, რომელიც დაიდო/დაიდება ხელშეკრულებასთან დაკავშირებით და წარმოადგენს მის განუყოფელ ნაწილს;

|  |  |
| --- | --- |
|  | **განცხადებები და გარანტიები** |

1. **შემსრულებელი** აცხადებს და იძლევა გარანტიას, რომ:
2. წარმოადგენს უფლებაუნარიან და ქმედუნარიან **პირს,** რომელსაც **ხელშეკრულების** დადების მიზნით მოპოვებული აქვს ყველა საჭირო თანხმობა, ნებართვა ან/და დავალება (მინდობილობა);
3. **ხელშეკრულების** დადება ან/და შესრულება არ მოდის წინააღმდეგობაში **კანონმდებლობასთან** (მათ შორის **შემსრულებლის** იურისდიქციის კანონმდებლობასთან), საერთაშორისო ნორმებთან, **შემსრულებლის** დებულებებთან, წესდებებთან, გადაწყვეტილებებთან, სადამფუძნებლო ან/და სხვა სახის დოკუმენტებთან, არ იწვევს სხვა სახელშეკრულებო/სამართლებრივი ურთიერთობებით ნაკისრი/განსაზღვრული ვალდებულებ(ებ)ის დარღვევას და არ წარმოშობს **მესამე პირ(ებ)ისათვის** **ხელშეკრულებაზე** შეცილების უფლებას;
4. **ხელშეკრულების** დადების თარიღისათვის მისთვის არ არის ცნობილი **ფორს-მაჟორის** არსებობის შესახებ, რომელიც შეუძლებელს გახდის **მხარეთა** მიერ **ხელშეკრულებით** ნაკისრი ვადამოსული ვალდებულებების სრულად და ჯეროვნად შესრულებას;
5. **შემსრულებელი** მოპასუხის ან მესამე პირის სახით არ მონაწილეობს სასამართლო ან/და საარბიტრაჟო დავაში, ადმინისტრაციულ წარმოებებში, რომელიც ხელს შეუშლის **მხარეთა** მიერ **ხელშეკრულებით** ნაკისრი ვალდებულებების სრულ და ჯეროვან შესრულებას;
6. წარმოადგენს გადახდისუნარიან **პირს,** რომლის მიმართ არ მიმდინარეობს გადახდისუუნარობის (გაკოტრების ან რეაბილიტაციის) საქმისწარმოება, ლიკვიდაციის პროცესი ან/და არ არსებობს სხვა სახის გარემოება, რომელიც ხელს შეუშლის **მხარეთა** მიერ **ხელშეკრულებით** ნაკისრი ვალდებულებების სრულ და ჯეროვან შესრულებას;
7. **ხელშეკრულების** დადების მიზნით, **ბანკისათვის** წარდგენილი ინფორმაცია არის უტყუარი და ზუსტი, ხოლო დოკუმენტები (მათ შორის ერთმნიშვნელოვნად წესდება, სადამფუძნებლო დოკუმენტ(ებ)ი, დავალება (მინდობილობა) და სხვა) წარმოადგენს სრულ და მოქმედ რედაქციას;
8. **შემსრულებელი** არ მონაწილეობს, პირდაპირ ან არაპირდაპირ, რაიმე უკანონო საქმიანობაში (მათ შორის, ფულის გათეთრებაში, იარაღით ვაჭრობაში, ნარკოტიკებით ვაჭრობაში ან/და ტერორიზმში), რომელიც ეწინააღმდეგება ნებისმიერი იურისდიქციის კანონმდებლობას (მათ შორის, **შემსრულებლის** რეზიდენტი ქვეყნის იურისდიქციის კანონმდებლობას) და არ იყნებს თავის საქმიანობაში (მათი თანხმობის ან/და შესაბამისი ნებართვის გარეშე) არასრულწლოვნის ან/და შეზღუდული შესაძლებლობის მქონე **პირების** შრომას.
9. **ხელშეკრულების** დადებისას **ბანკის** ან/და **მესამე პირ(ებ)ის** მხრიდან ადგილი არ ჰქონია, **შემსრულებლის** ან/და მისი ახლობლების მიმართ იძულებას, მოტყუებას ან/და მუქარას, **ბანკს** არ უსარგებლია **შემსრულებლის** მძიმე ფინანსური მდგომარეობით და არ გამოუყენებია ბოროტად **ბანკის** საბაზრო ძალაუფლება.
10. **შემსრულებელი** ვალდებულია დაუყოვნებლივ შეატყობინოს **ბანკს** ნებისმიერი გარემოებ(ებ)ის შესახებ, რამაც შესაძლოა გამოიწვიოს **ხელშეკრულებაში** მითითებული **განცხადებებისა** **და** **გარანტიების** ან/და **ხელშეკრულებით** ნაკისრი ნებისმიერი ვალდებულებ(ებ)ის დარღვევა.
11. **მხარეები** აცნობიერებენ და თანხმდებიან, რომ **ხელშეკრულებას** დებენ **განცხადებებსა** **და** **გარანტიებზე** დაყრდნობით და თვლიან მათ **ხელშეკრულების** პირობებად. შესაბამისად, **ხელშეკრულებით** გათვალისწინებული **განცხადებების** **და** **გარანტიების** დარღვევა საკმარის საფუძველს წარმოადგენს **ბანკის** მიერ **ხელშეკრულებაზე** ცალმხრივი უარის სათქმელად.
12. **შემსრულებელი**  ვალდებულია დაუყოვნებლივ აცნობოს **ბანკს** თავისი სამართლებრივი სტატუსის ცვლილების შესახებ. შეტყობინების პირობის დარღვევის გამო ადმინისტრაციული ორგანოს მხრიდან **ბანკისთვის** წამოყენებულ ნებისმიერ მოთხოვნაზე სრული ფინანსური პასუხისმგებლობა ეკისრება **შემსრულებელს.** ამავე პუნქტით გათვალისწინებული სანქციის გამოყენება არ გამორიცხავს **შემსრულებლის** მიმართ **ხელშეკრულების** გათვალისწინებული პირგასამტეხლოს გამოყენების უფლებასაც (ასეთის არსებობის შემთხვევაში).

|  |  |
| --- | --- |
|  | **ხელშეკრულების ძირითადი პირობები** |

* 1. **შემსრულებელმა** პირადადუნდა შეასრულოს **მომსახურება**.თუ **ხელშეკრულებით** სხვარამარ არის განსაზღვრული, პირად შესრულებასუთანაბრდება **მომსახურების** შესრულება **შემსრულებლის** თანამშრომლ(ებ)ის,წარმომადგენლობაზე უფლებამოსილი პირ(ებ)ის ან/და **ქვეკონტრაქტორ(ებ)ის** მიერ (ასეთის არსებობის შემთხვევაში).
  2. თუ **მომსახურება** ითვალისწინებს **ბანკისათვის** **მოძრავი ნივთის** ან/და **უძრავი ნივთის** მიწოდებას/გადაცემას, **შემსრულებელმა** **ბანკს** უნდა წარუდგინოს **ნივთობრივად** და **უფლებრივად** **უნაკლო** **მოძრავი** ან/და **უძრავი ნივთი.**
  3. თუ **მომსახურება** ითვალისწინებს **ბანკისათვის** **არამატერიალური ქონებრივი სიკეთის** (მათ შორის **ინტელექტუალური პროდუქტის**) მიწოდებას, **შემსრულებელმა** **ბანკს** უნდა წარუდგინოს **უფლებრივად** **უნაკლო** **არამატერიალური ქონებრივი სიკეთე** (მათ შორის **ინტელექტუალური პროდუქტი**).
  4. **ბანკი**  უფლებამოსილია **შემსრულებლისაგან** ნებისმიერ დროს მოითხოვოს, ხოლო **შემსრულებელი** ვალდებულია **ბანკს** მიაწოდოს **ქვეკონტრაქტორ(ებ)თან** დადებული ხელშეკრულებ(ებ)ისსათანადო წესით დამოწმებული ასლები.
  5. **ქვეკონტრაქტორ(ებ)თან** დადებული არც ერთი ხელშეკრულებაარ ათავისუფლებს **შემსრულებელს** მის მიერ ამ **ხელშეკრულებით** ნაკისრი ვალდებულებებისგან, მათ შორის ერთმნიშვნელოვნად ნებისმიერი სახის ზიანის (ზარალის) ანაზღაურებისგან, მიუხედავად იმისა **ქვეკონტრაქტორ(ებ)ის** შერჩევაში **ბანკმა** მიიღო თუ არა რაიმე სახის მონაწილეობა.
  6. თუ **ხელშეკრულებით** სხვა რამ არ არის განსაზღვრული **შემსრულებლის** მიერ **მომსახურებასთან** დაკავშირებულიხარჯთაღრიცხვისშედგენა **ბანკის** მიერ არ ანაზღაურდება.
  7. **შემსრულებელმა** დაუყოვნებლივ უნდა შეატყობინოს **ბანკს** ნებისმიერი იმ გარემოებ(ებ)ის შესახებ, რომლის გათვალისწინებაც **შემსრულებლის** მიერ **ხელშეკრულების** დადებისას შეუძლებელი იყო და რამაც შესაძლოა გამოიწვიოს **მომსახურების** საფასურის გაზრდა (შემდგომში - **შეცვლილი გარემოებები**).
  8. **ბანკის** მოთხოვნისას, **შემსრულებლმა** უნდა წარუდგინოს **ბანკს** **ბანკისათვის** მისაღები ავტორიტეტული საექსპერტო დაწესებულების დასკვნა, რომლითაც დადასტურებული იქნება **შემსრულებლის** მიერ მითითებული **შეცვლილი გარემოებების** ნამდვილობა და გავლენა **მომსახურების** საფასურის მოცულობაზე.
  9. **შეცვლილი გარემოებების** არსებობისდადასტურებისას **ბანკი** უფლებამოსილია: (ა) მოითხოვოს **ხელშეკრულების** მისადაგება აღნიშნული გარემოებებისადმი ან (ბ) ცალმხრივად შეწყვიტოს **ხელშეკრულება**.
  10. თუ **მომსახურება** ან მისი ნაწილი სრულდება **ბანკის** მასალით, **ბანკის** მიერ **შემსრულებლისათვის** მასალის (მათ შორის **უძრავი** ან/და **მოძრავი** **ნივთების**) გადაცემა, **ბანკის** მოთხოვნის შემთხვევაში, განხორციელდება **მხარეთა** შორის შედგენილი მიღება-ჩაბარების აქტის საფუძვეელზე.
  11. **შემსრულებელი** ვალდებულია დაუყოვნებლივ გააფრთხილოს **ბანკი**, რომ: (ა) **ბანკისაგან** მიღებული მასალა (მათ **შორის უძრავი** ან/და **მოძრავი ნივთები**) უხარისხო ან/და გამოუსადეგარია; (ბ) **ბანკის** მითითებების შესრულება გამოიწვევს **მომსახურების** უხარისხო შესრულებას (ნამუშევრის არასიმტკიცეს, გამოუდეგარობას და სხვა); ან/და (გ) არსებობს **შემსრულებლისაგან** დამოუკიდებელი სხვა გარემოება, რომლის აღმოფხვრაც შესაძლებელია **ბანკის** მიერ და რომელიც საფრთხეს უქმნის **მომსახურების** ხარისხს (ნამუშევრის სიმტკიცეს ან/და ვარგისიანობას). ამასთან, **ბანკი** **შემსრულებლის** გაფრთხილების მიღებიდან 30 (ოცდაათი) კალენდარული დღის ვადაში, ხოლო აღნიშნული ვადის სიმცირის შემთხვევაში, **ბანკის** მიერვე განსაზღვრულ ვადაში, უზრუნველყოფს გაფრთხილებაში მითითებული გარემოებების აღმოფხვრას.
  12. **ბანკის** მოთხოვნის შემთხვევაში ან/და **მომსახურების** დასრულებისას, **შემსრულებელი** ვალდებულია დაუბრუნოს **ბანკს** **მომსახურების** შესრულებისას გამოყენებული **ბანკის** მასალა (მათ შორის **მოძრავი** ან/და **უძრავი ნივთები**).
  13. **ბანკის** მოთხოვნის შემთხვევაში, **ბანკის** მიერვე განსაზღვრული ფორმით, **შემსრულებელი** ვალდებულია: (ა) **ბანკს** მასალა დაუბრუნოს **მხარეთა** შორის შედგენილი მიღება-ჩაბარების აქტის საფუძველზე; (ბ) წარუდგინოს **ბანკს** აღნიშნული მასალის (მათ შორის **მოძრავი** ან/და **უძრავი ნივთების**) ხარჯვის დასაბუთებული ანგარიშ(ებ)ი.
  14. **შემსრულებლის** მიერ **ბანკისათვის** **მომსახურების** (მათ შორის **უძრავი** **ნივთის,** **მოძრავი** **ნივთის** ან/და **არამატერიალური** **ქონებრივი** **სიკეთის**) მიწოდება, თუ ეს გათვალისწინებულია **ხელშეკრულებით**, უნდა დასტურდებოდეს **მხარეთა** შორის შედგენილი მიღება-ჩაბარების აქტით.
  15. მიუხედავად **მხარეთა** შორის მიღება-ჩაბარების აქტის არსებობის ან არარსებობისა, თუ **შემსრულებლის** მიერ **ბანკისათვის** მიწოდებული **მომსახურება** ან მისი ნაწილი(მათ შორის **უძრავი ნივთი, მოძრავი ნივთი** ან/და **არამატერიალური ქონებრივი სიკეთე**)არ არის **უფლებრივად** ან/და **ნივთობრივად უნაკლო**, **ბანკი** უფლებამოსილია მოითხოვოს, ხოლო **შემსრულებელი**, **ბანკის** მიერ განსაზღვრულ ვადაში (დამატებითი ვადა),ვალდებულია აღმოფხვრას არსებული ნაკლი ან მიაწოდოს **ბანკს** ახალი ნაკეთობა. ამასთან, **შემსრულებლისათვის** განსაზღვრული/დამატებითი ვადის უშედეგოდ გასვლის შემთხვევაში, **ბანკი** უფლებამოსილია თავად განახორციელოს ნაკლის აღმოფხვრა და მოსთხოვოს **შემსრულებელს** ნაკლის გამოსწორებისათვის გაწეულის ხარჯის, მათ შორის ზიანის (ზარალის), სრულად ანაზღაურება.
  16. თუ ვალდებულების დარღვევის ხასიათიდან გამომდინარე **ბანკის** მიერ დამატებითი ვადა არ გამოიყენება, მაშინ დამატებითი ვადის განსაზღვრას უთანაბრდება გაფრთხილება. **ბანკის** მიერ **შემსრულებლის** გაფრთხილების შემთხვევაში, **ბანკი** უფლებამოსილია: (ა) თავად განახორციელოს ნაკლის აღმოფხვრა და მოსთხოვოს **შემსრულებელს** ნაკლის გამოსწორებისათვის გაწეულის ხარჯის, მათ შორის ზიანის (ზარალის), სრულად ანაზღაურება ან/და (ბ) სრულად ან ნაწილობრივ შეწყვიტოს **ხელშეკრულების** მოქმედება.
  17. თუ **შემსრულებელმა** მომსახურების შედეგად **ბანკისათვის** გადაცემული **უძრავი** ან/და **მოძრავი** **ნივთებისათვის** იკისრა საგარანტიო ვადა, ამ ვადის განმავლობაში გამოვლენილი ნაკლი (როგორც უფლებრივი ასევე ნივთობრივი) წარმოშობს **ბანკის** მოთხოვნის უფლებას (მათ შორის ნაკლის გამოსწორების ან/და ზიანის/ზარალის ანაზღაურების მოთხოვნის უფლებას).

|  |  |
| --- | --- |
|  | **ხელშეკრულების შესრულების გარანტია და კონტროლი** |

1. **ბანკს** უფლება აქვს **ხელშეკრულების** შესრულების ნებისმიერ ეტაპზე გააკონტროლოს **შემსრულებლის** ან/და **ქვეკონტრაქტორ(ებ)ის** მიერ ნაკისრი ვალდებულებების შესრულება.
2. **შემსრულებელი** ვალდებულია **ბანკის** წერილობითი მოთხოვნისას უზრუნველყოს **ბანკი** კონტროლის ჩატარებისათვის აუცილებელი სამუშაო პირობებით.

|  |  |
| --- | --- |
|  | **მხარეთა პასუხისმგებლობა** |

* 1. **მხარეები** იღებენ ვალდებულებას აუნაზღაურონ ერთმანეთს მათ მიერ **ხელშეკრულების** შეუსრულებლობის ან არაჯეროვნად შესრულების შედეგად მიყენებული ზიანი (ზარალი) **კანონმდებლობით** ან/და **ხელშეკრულებით** დადგენილი წესით.
  2. მიუხედავად **ხელშეკრულების** 9.1. პუნქტით განსაზღვრული გარანტიისა, **შემსრულებლის** მიერ **ხელშეკრულებით** ნაკისრი ვალდებულებების სრულად და ჯეროვნად შესრულების უზრუნველსაყოფად, **შემსრულებელი** აცხადებს წინასწარ თანხმობას **ბანკის** სრულ უფლებამოსილებაზე, **ბანკმა** საკუთარი შეხედულებისამებრ:
  3. **შემსრულებლის** ნებისმიერი სახის **ბანკში** არსებული **ანგარიშიდან** უაქცეპტოდ ჩამოწეროს ყველა გადასახდელი (მათ შორის ერთმნიშვნელოვნად ზიანის/ზარალის ანაზღაურების თანხები) და მიმართოს არსებული ფულადი ვალდებულებების დასაფარად/შესამცირებლად;
  4. თუ გადასახდელი და **ანგარიშზე** რიცხული თანხა სხვადასხვა ვალუტაშია, **ბანკმა** თავად განახორციელოს კონვერტაცია გადახდის თარიღისათვის **ბანკში** მოქმედი კომერციული კურსით, ხოლო კონვერტაციის მომსახურების ღირებულება ასევე უაქცეპტოდ ჩამოწეროს **შემსრულებლის** **ანგარიშიდან.**
  5. **ბანკის** წინაშე არსებული **შემსრულებლის** ვალდებულებები გაქვითოს **შემსრულებლის** წინაშე არსებულ **ბანკის** ნებისმიერ ვალდებულებაში (მათ შორის ერთმნიშვნელოვნად **მომსახურების** საფასურის გადახდის ვალდებულებაში და სხვა).
  6. **შემსრულებელი** ვალდებულია აუნაზღაუროს **ბანკს** ნებისმიერი ზიანი/ზარალი, რომელიც გამომდინარეობს **ბანკისაგან** მიღებული მასალის (მათ შორის **მოძრავი** ან/და **უძრავი ქონების**) ან/და **შემსრულებლის** მიერ დამზადებული ნაკეთობის დაზიანების, დაკარგვის ან/და განადგურების შედეგად.
  7. **ხელშეკრულების** ან/და საგარანტიო ვადის მოქმედების განმავლობაში **შემსრულებელი** პასუხისმგებელია **მესამე პირებისათვის** მიყენებული ნებისმიერი ზიანისათვის (ზარალისათვის), რომელიც გამომდინარეობს **მომსახურებიდან**.
  8. თუ **მომსახურება** ითვალისწინებს **შემსრულებლის** მიერ **ბანკისათვის** **პროდუქტის** მიწოდებას და **შემსრულებელი** წარმოადგენს **პროდუქტის** **მწარმოებელს,** **შემსრულებელი** პასუხისმგებელია **პროდუქტით** გამოწვეული ნებისმიერი ზიანისათვის/ზარალისათვის, მიუხედავად იმისა, იმყოფება თუ არა **შემსრულებელი** სახელშეკრულებო ურთიერთობაში დაზარალებულ **პირთან.**

|  |  |
| --- | --- |
|  | **ხელშეკრულების მოქმედება და ხელშეკრულების შეწყვეტა** |

* 1. თუ **მომსახურების ხელშეკრულებით** სხვა რამ არ არის განსაზღვრული, **ხელშეკრულება** ძალაში შედის **მხარეთა** მიერ მისი ხელმოწერის დღიდან და მოქმედებს **მხარეთა** მიერ **ხელშეკრულებით** ნაკისრი ვალდებულებების სრულად და ჯეროვნად შესრულებამდე.
  2. **ხელშეკრულებით** ან/და **კანონმდებლობით** განსაზღვრულ შემთხვევებში და პირობებით შესაძლებელია **ხელშეკრულების** ვადამდე სრულად ან ნაწილობრივ შეწყვეტა:
  3. **ბანკის** მიერ, თუ **შემსრულებელი** სრულად და ჯეროვნად არ შეასრულებს **ხელშეკრულებით** განსაზღვრულ ნებისმიერ ვალდებულებას (მათ შორის, ფულად ვალდებულებას, **განცხადებებს და გარანტიებს**, ნებისმიერ პირობას ან/და სხვა ვალდებულებას);
  4. **მხარეთა** წერილობითი შეთანხმებით;
  5. **ხელშეკრულებით** ან/და **კანონმდებლობით** გათვალისწინებულ სხვა შემთხვევებში.
  6. იმ შემთხვევაში, თუ **შემსრულებელი** **კანონმდებლობის** საფუძველზე და მის შესაბამისად მიიღებს **ხელშეკრულების** ცალმხრივად სრულად ან ნაწილობრივ შეწყვეტის გადაწყვეტილებას, ვალდებულია წერილობით შეატყობინოს **ბანკს** მიღებული გადაწყვეტილება, მისი მიღების საფუძველი და ამოქმედების თარიღი, რომელიც არ უნდა იყოს 60 (სამოცი) კალენდარულ დღეზე ნაკლები. ხოლო თუ **ხელშეკრულებით** ან/და **კანონმდებლობით** გათვალისწინებულ შემთხვევებში **ხელშეკრულება** უნდა შეწყდეს უფრო მოკლე ვადებში ან/და **ბანკს** მიზანშეწონილად მიაჩნია **ხელშეკრულების** უფრო მოკლე ვადებში შეწყვეტა, **ხელშეკრულება** შეიძლება უფრო მოკლე ვადებშიც შეწყდეს.
  7. იმ შემთხვევაში თუ **ბანკი** მიიღებს **ხელშეკრულების** ცალმხრივად სრულად ან ნაწილობრივ შეწყვეტის გადაწყვეტილებას, ვალდებულია შეატყობინოს **შემსრულებელს** მიღებული გადაწყვეტილება და ამოქმედების თარიღი, რომელიც 1 (ერთი) თვეზე მეტი ხნის ვადით გაფორმებული **ხელშეკრულების** შემთხვევაში არ უნდა იყოს 30 (ოცდაათი) კალენდარული დღეზე ნაკლები.
  8. **ბანკის** მიერ, გარდა **ხელშეკრულების** 10.2.1. პუნქტით გათვალისწინებული შემთხვევებისა, **ხელშეკრულების** ვადამდე სრულად ან ნაწილობრივ შეწყვეტის შემთხვევაში **ბანკი** ვალდებულია გადაუხადოს **შემსრულებელს** საფასური მის მიერ ფაქტობრივად შესრულებული სამუშაოს/მომსახურების შესაბამისად. საფასურის გადახდა ათავისუფლებს **ბანკს** **ხელშეკრულების** სრულად ან ნაწილობრივ შეუსრულებლობის ან არაჯეროვნად შესრულების შედეგად მიყენებული ზიანის (ზარალის) ანაზღაურების ვალდებულებისაგან.
  9. **შემსრულებლის** მიერ **ხელშეკრულების** ვადამდე სრულად ან ნაწილობრივ შეწყვეტის შემთხვევაში **ბანკი** ვალდებულია გადაუხადოს **შემსრულებელს** საფასური მის მიერ ფაქტობრივად შესრულებული სამუშაოს/მომსახურების შესაბამისად, მხოლოდ იმ შემთხვევაში თუ **შემსრულებლის** მხრიდან შეწყვეტა განპირობებულია მნიშვნელოვანი საფუძვლით და **ბანკს** **ხელშეკრულების** შეწყვეტამდე გაწეული **მომსახურების** მიმართ გააჩნია ინტერესი;
  10. თუ **ხელშეკრულება** **შემსრულებელმა** მაშინ შეწყვიტა, როდესაც **ბანკი** მოკლებული იყო შესაძლებლობას, სხვაგვარად უზრუნველეყო თავისი ინტერესები, **შემსრულებელმა** უნდა აანაზღაუროს **ხელშეკრულების** შეწყვეტით **ბანკისათვის** მიყენებული ნებისმიერი სახის ზიანი (ზარალი), გარდა იმ შემთხვევებისა, როცა **შემსრულებელს** ამისათვის მნიშვნელოვანი საფუძველი ჰონდა.
  11. **ხელშეკრულების** შეწყვეტის შემთხვევაში:
  12. **შემსრულებელი** ვალდებულია დაუბრუნოს **ბანკს** ყველაფერი რაც მან მიიღო **მომსახურების** შესასრულებლად (მათ შორის **მოძრავი** ან/და **უძრავი ქონება**).
  13. **ბანკი** უფლებამოსილია **შემსრულებლის** მიერ **ბანკისათვის** გადასახდელის მოცულობის ფარგლებში არ გადაუხადოს **შემსრულებელს** **ხელშეკრულების** შეწყვეტის მომენტში არსებული **მომსახურების** საფასური, რაც შესაბამისი მოცულობით ჩაითვლება (გაიქვითება) **შემსრულებლის** მიერ **ბანკისათვის** გადასახდელის ანგარიშში.
  14. **ხელშეკრულების** სრულად ან ნაწილობრივ შეწყვეტა არ ათავისუფლებს **შემსრულებელს** **ხელშეკრულებით** ნაკისრი ან/და **კანონმდებლობით** დადგენილი ვალდებულებების სრულად და ჯეროვნად შესრულებისაგან (გადახდისაგან) ამგვარი ვალდებულების იძულებითი ან ნებაყოფლობითი შესრულების მომენტამდე.
  15. თუ **ხელშეკრულების** სრულად ან ნაწილობრივ შეწყვეტის შედეგები (მათ შორის პასუხისმგებლობა) არ არის გათვალისწინებული **ხელშეკრულებით**,მაშინ **მხარეები** იხელმძღვანელებენ შესაბამისი **კანონმდებლობით**.

|  |  |
| --- | --- |
|  | **ანგარიშსწორება** |

1. **ხელშეკრულების** საფუძველზე არსებული ფულადი ვალდებულებები, გარდა **მომსახურების** საფასურისა, უნდა შესრულდეს (გადახდილ უნდა იქნას) შესაბამისი ფულადი ვალდებულებ(ებ)ის წარმოშობიდან (**პირგასამტეხლოს**, ზიანის/ზარალის ანაზღაურების შემთხვევაში მისი/მათი გადახდის მოთხოვნის წარდგენიდან) 10 (ათი) **საბანკო** **დღის** ვადაში.
2. თუ **ხელშეკრულებით** სხვა რამ არ არის განსაზღვრული, **მხარეთა** შორის **ანგარიშსწორება** წარმოებს უნაღდო **ანგარიშწორების** წესით.
3. უნაღდო **ანგარიშწორების** შემთხვევაში ფულადი სახსრები უნდა ჩაირიცხოს **ხელშეკრულებაში** მითითებულ ან **მხარეთა** მიერ დამატებით მიწოდებულ/განსაზღვრულ საბანკო რეკვიზიტებზე.

|  |  |
| --- | --- |
|  | **კომუნიკაცია** |

1. **მხარეთა** შორის ნებისმიერი ურთიერთობა უნდა განხორციელდეს წერილობითი ფორმით და მიეწოდოს **მხარეს** **მომსახურების** **ხელშეკრულებაში** ან/და **ბანკთან** არსებულ სხვა ხელშეკრულებ(ებ)ში მითითებულ საკონტაქტო მონაცემებზე პირადად, კურიერის (მათ შორის რეგისტრირებული ფოსტის ან/და სასამართლო კურიერის), ელექტრონული ფოსტის, ფიჭური კავშირგაბმულობის (მოკლეტექსტური შეტყობინების) ან/და **ბანკის** მიერ შემდგომში განსაზღვრული კომუნიკაციის სხვა საშუალებებით, იმის გათვალისწინებით, რომ:
2. **შემსრულებლის** მიერ **ბანკისათვის** პირადად ან/და კურიერის საშუალებით გაგზავნილი შეტყობინება ჩაბარებულად ითვლება **ბანკის** კანცელარიაში შეტყობინების რეგისტრაციის დღეს, ხოლო ელექტრონული ფოსტის მისამართზე გაგზავნისას, **ბანკის** მიერ **შემსრულებლისათვის** მიღების დამადასტურებელი საპასუხო ელექტრონული წერილის გაგზავნის დღეს;
3. **ბანკის** მიერ **შემსრულებლისათვის** კურიერის (მათ შორის რეგისტრირებული ფოსტის ან/და სასამართლო კურიერის) საშუალებით გაგზავნილი შეტყობინება ჩაბარებულად ითვლება **შემსრულებლისათვის** ჩაბარების დღეს, ხოლო აღნიშნული ჩაბარების დადასტურების არ არსებობის შემთხვევაში **შემსრულებლის** მისამართზე შეტყობინების ნებისმიერი **პირისთვის** ჩაბარებიდან მომდევნო კალენდარულ დღეს;
4. **ბანკის** მიერ **შემსრულებლისათვის** ელექტრონული ფოსტის საშუალებით გაგზავნილი შეტყობინება ჩაბარებულად ითვლება **შემსრულებლის** ელექტრონული ფოსტის სერვერიდან მიღებული დასტურის (ადრესატის ელექტრონულ ფოსტაში რეგისტრაციის შესახებ შეტყობინების) გაცემის დღეს. ხოლო ასეთი დასტურის არ არსებობის შემთხვევაში მომდევნო კალენდარულ დღეს;
5. **ბანკის** მიერ **შემსრულებლისათვის** ფიჭური კავშირგაბმულობის (მოკლეტექსტური შეტყობინების) ან/და **ბანკის** მიერ შემდგომში განსაზღვრული კომუნიკაციის სხვა საშუალებებით გაგზავნილი შეტყობინება ჩაბარებულად ითვლება შეტყობინების გაგზავნიდან მომდევნო კალენდარულ დღეს.
6. იმ შეთხვევაში თუ **შემსრულებლი** **ხელშეკრულებით** გათვალისწინებული ნებისმიერი საკონტაქტო მონაცემის (მათ შორის **ხელშეკრულებაში** არსებული ნებისმიერი რეკვიზიტის) ცვლილების შესახებ წინასწარ არ შეატყობინებს **ბანკს** ან/და უშუალოდ ან საკონტაქტო პირის საშუალებით უარს განაცხადებს **ხელშეკრულების** საფუძველზე გაგზავნილი შეტყობინების მიღებაზე, ან გაგზავნილი შეტყობინება ვერ ჩაბარდება **შემსრულებელს** მისამართზე არყოფნის მიზეზით ზედიზედ ორჯერ, **ბანკის** მიერ განხორციელებული ნებისმიერი ასეთი შეტყობინება ჩაითვლება ჩაბარებულად შეტყობინების გაგზავნიდან მომდევნო კალენდარულ დღეს.

|  |  |
| --- | --- |
|  | **კონფიდენციალურობა** |

1. **მხარე** ვალდებულია, როგორც **ხელშეკრულების** მოქმედების ვადაში, ასევე სახელშეკრულებო ურთიერთობის დასრულების შემდეგაც, არ გაამჟღავნოს ან/და **მესამე** **პირ(ებ)ს** არ გადასცეს **კონფიდენციალური ინფორმაცია**.
2. **კონფიდენციალურ ინფორმაციას** არ განეკუთვნება: (ა) ინფორმაცია რომელიც **კანონმდებლობის** საფუძველზე არის/გახდება საჯარო; (ბ) ინფორმაცია, რომლის გამჟღავნების თაობაზეც არსებობს **კონფიდენციალური** **ინფორმაციის** მესაკუთრე **მხარის** წინასწარი წერილობითი თანხმობა ან/და **მხარეთა** შეთანხმება; (გ) ინფორმაცია,რომლისგამჟღავნებაცგანხორციელდება, **კანონმდებლობით** გათვალისწინებულ შემთხვევებში, მათ შორის **მესამე** **პირ(ებ)ის** კანონიერი მოთხოვნის დაკმაყოფილების შედეგად;
3. **შემსრულებელი ბანკს** ანიჭებს უფლებამოსილებას, **შემსრულებლის** მიერ **ხელშეკრულებით** ნაკისრი ვალდებულებების შესრულების მონიტორინგის მიზნით, **მესამე პირ(ებ)ს** გადასცეს ან/და **მესამე პირ(ებ)ისაგან** მიიღოს (მათ შორის ერთმნიშვნელოვნად სსიპ - სახელმწიფო სერვისების განვითარების სააგენტოსგან), **შემსრულებლის** შესახებ არსებული **კონფიდენციალური** **ინფორმაცია**.
4. **მხარეები** თანხმდებიან, რომ მიუხედავად წინამდებარე მუხლში მოცემული **კონფიდენციალურობასთან** დაკავშირებული შეთანხმებისა, **პერსონალურ მონაცემებთან** დაკავშირებული საკითხები **მხარეთა** შორის რეგულირდება წინამდებარე **ხელშეკრულების** მე-14 მუხლში მოცემული პირობებით.

|  |  |
| --- | --- |
| **14.** | **დათქმა პერსონალური მონაცემების დამუშავებაზე** |

* 1. **მხარეები** აცნობიერებენ, რომ წინამდებარე **ხელშეკრულების** პირობებიდან გამომდინარე, თუ **ბანკისთვის**  მომსახურების მიწოდება მათ შორის გულისხმობს **ბანკის** მხრიდან **შემსრულებლისათვის** **პერსონალური მონაცემების** შემცველი ინფორმაციის მიწოდებას/გამჟღავნებას და/ან **შემსრულებლის** მხრიდან ამ ინფორმაციაზე წვდომას/მის დამუშავებას, „პერსონალურ მონაცემთა დაცვის შესახებ“ საქართველოს კანონის მიზნებისათვის, **ბანკი** წარმოადგენს მონაცემთა დამმუშავებელს, ხოლო **შემსრულებელი** - მის უფლებამოსილ პირს. შესაბამისად, თითოეული მხარე იღებს ვალდებულებას შესაბამისობაში იყოს ზემოხსენებული კანონის მოთხოვნებთან და მკაცრად დაიცვას ქვემოთ მოცემული პირობები.
  2. **შემსრულებლისათვის**, როგორც უფლებამოსილი პირისათვის,მომსახურების პროცესშიხელმისაწვდომი ხდება **პერსონალური მონაცემების** შემცველი ინფორმაცია (დანართი #1) [დანართში უნდა დაკონკრეტდეს რა მონაცემების მიწოდება/გაზიარებას ექნება ადგილი]. ამგვარი წვდომა დაიშვება საჭიროებისამებრ, **ხელშეკრულების** 3.1 პუნქტით განსაზღვრული მომსახურების გაწევის მიზნებისათვის ან/და დადგენილი პირობებით, მათ შორის იმ ტექნიკური ხარვეზების/პრობლემების დროულად აღმოფხვრის მიზნით, რაც ხელს უშლის **ხელშეკრულებით** გათვალისწინებული ვალდებულების სრულად და ჯეროვნად შესრულებას, ან/და თანმდევი **მომსახურების** სრული მოცულობით ჯეროვნად მიწოდებას (ასეთი არსებობის შემთხვევაში).
  3. ზემოაღნიშნულ შემთხვევაში **შემსრულებელი** ვალდებულია მოეპყრას მისთვის ხელმისაწვდომ ინფორმაციას როგორც **კონფიდენციალურს**, პირდაპირ თუ არაპირდაპირ არ მოახდინოს **პერსონალური** **მონაცემების** შემცველი ინფორმაციის გადაცემა მესამე პირ(ებ)ზე, ასევე არ მოახდინოს ამ ინფორმაციის რაიმე გზით კოპირება. **შემსრულებელი** ამასთანავე ვალდებულია მიიღოს ყველა კეთილგონივრული ზომა ინფორმაციის **კონფიდენციალურობის** დაცვის მიზნით წინამდებარე **ხელშეკრულების** მოქმედების ვადის და მისი შეწყვეტის შემდგომი პერიოდის განმავლობაში.
  4. **შემსრულებელი** იღებს ვალდებულებას მიიღოს შესაბამისი ტექნიკური და ორგანიზაციული ზომები **პერსონალური** **მონაცემების** შემცველი ინფორმაციის შემთხვევითი ან უკანონო განადგურებისაგან, შეცვლისაგან, გამჟღავნებისაგან, მოპოვებისაგან, დაზიანებისგან, ნებისმიერი სხვა ფორმით უნებართვო ან უკანონო გამოყენებისა და შემთხვევითი ან უკანონო დაკარგვისაგან დასაცავად. აღნიშნული, მათ შორის გულისხმობს **შემსრულებლის** ვალდებულებას, **პერსონალურ** **მონაცემების** მისთვის გამჟღავნებამდე, უზრუნველყოს ინფორმაციის **კონფიდენციალურობის** შესახებ შიდა პოლიტიკის არსებობა (მათ შორის, თავის თანამშრომელთა უფლებამოსილებების შესაბამისად წვდომის აუცილებლობის განსაზღვრა და მათი ინფორმირება მონაცემთა უსაფრთხოების დაცვის საკითხებზე). ინფორმაციაზე წვდომა დაიშვება უფლებამოსილი პირის მხოლოდ იმ თანამშრომლებზე, რომლებიც ასრულებენ **მხარეთა** მიერ გაფორმებული წინამდებარე **ხელშეკრულებით** გათვალისწინებულ უფლებებსა და მოვალეობებს და რომელთაც აქვთ ინფორმაციის კონფიდენციალურობის დაცვის ვალდებულება მათ შორის სამსახურებრივი უფლებამოსილების შეწყვეტის შემდეგ.
  5. **პერსონალური მონაცემების შემცველ** ინფორმაციაზე **შემსრულებლის** მხრიდან წვდომა/დამუშავება და მისით სარგებლობის უფლება დაიშვება მხოლოდ წინამდებარე ხელშეკრულებით გათვალისწინებული მიზნებისთვის და **შემსრულებელი** იღებს ვალდებულებასსხვაარც ერთი ფორმით/მიზნით (მათ შორის პირდაპირი მარკეტინგისთვის) არ გამოიყენოს **მომსახურების** პროცესში მისთვის გამჟღავნებული/ხელმისაწვდომი **პერსონალური მონაცემები.**
  6. **შემსრულებელი** ამასთანავე იღებს ვალდებულებას უზრუნველყოს ელექტრონული და არაელექტრონული ფორმით არსებულ **პერსონალურ** **მონაცემთა** მიმართ განხორციელებული მოქმედებების (შენახვა, წაშლა, შეცვლა, გამჟღავნება და სხვა) აღრიცხვა (მათ შორის ე.წ. ლოგირება) და შესაბამის მოქმედებაზე პასუხისმგებელი პირის იდენტიფიცირების შესაძლებლობა.
  7. **მხარეები** თანხმდებიან,რომ **ხელშეკრულებით** განსაზღვრული მომსახურების ფარგლებში გამოყენებულიპროგრამული უზრუნველყოფა/სისტემა უნდა აკმაყოფილებდეს უსაფრთხოების შესაბამის მოთხოვნებს, ამასთან, **შემსრულებელი** უზრუნველყოფს ინფორმაციის გაცვლას საერთაშორისოდ აღიარებული უსაფრთხოების სტანდარტებისა და საუკეთესო პრაქტიკის შესაბამისად, დაცული საკომუნიკაციო არხის მეშვეობით. უსაფრთხოების დაცვისთვის მიღებული ზომების აღწერილობა მოცემულია **ხელშეკრულების** #1 დანართში [კონტრაჰენტებმა უნდა მოგვაწოდონ უსაფრთხოების ზომების ზოგადი აღწერა].
  8. **შემსრულებელი** ვალდებულია არაავტორიზებული გამჟღავნების/წვდომის ან **კონფიდენციალურობის** სხვაგვარად დარღვევის (ინციდენტის) შესახებ დაუყოვნებლივ ან არაუგვიანეს 24 (ოცდაოთხი) საათისა წერილობით/ელექტრონული ფორმით შეატყობინოს **ბანკს.**
  9. **შემსრულებელი** ასევე ვალდებულია ითანამშრომლოს და აღმოუჩინოს დახმარება **ბანკს** წინამდებარე ხელშეკრულებით განსაზღვრული მომსახურების ფარგლებში მის მიერ დამუშავებულ და **პერსონალურ მონაცემთა** შემცველ ინფორმაციასთან დაკავშირებით საზედამხედველო და სხვა უფლებამოსილი ორგანო(ები)ს მომართვების განხილვის, ასევე მონაცემთა სუბიექტის მიერ წარდგენილი საჩივრების ან განცხადებების შესწავლისას, მათ შორის:
     1. გონივრულ ვადაში, მაგრამ არაუგვიანეს მოთხოვნიდან 3 (სამი) საბანკო დღისა მიაწოდოს **ბანკს** სრული ინფორმაცია საჩივარში ან განცხადებაში დაფიქსირებულ დეტალებთან დაკავშირებით, მათ შორის მიაწოდოს მონაცემთა სუბიექტის შესახებ მის ხელთ არსებული მონაცემები;
     2. გონივრულ ვადაში, მაგრამ არაუგვიანეს მოთხოვნიდან 3 (სამი) საბანკო დღისა უზრუნველყოს **ბანკისთვის** საჩივარში ან განცხადებაში დაფიქსირებული საკითხის შესწავლისათვის მნიშვნელოვანი, მის ხელთ არსებული სხვა ინფორმაციის მიწოდება;
     3. გონივრულ ვადაში, მაგრამ არაუგვიანეს მოთხოვნიდან 3 (სამი) საბანკო დღისა უზრუნველყოს **ბანკის** წვდომა უფლებამოსილ პირთან (ადგილზე) არსებულ მონაცემებზე;
     4. გაუწიოს **ბანკს** მხარდაჭერა და კომპეტენციის ფარგლებში ხელი შეუწყოს მონაცემთა სუბიექტის „პერსონალურ მონაცემთა დაცვის შესახებ“ საქართველოს კანონით გათვალისწინებული უფლებების (მონაცემთა დაბლოკვა, წაშლა, გასწორება, განახლება და სხვ.) გამოყენებას/რეალიზებას კანონმდებლობით დადგენილ ვადებში.
  10. **შემსრულებელმა** დაუყოვნებლივ წერილობით/ელექტრონული ფორმით უნდა აცნობოს ბანკს, წინამდებარე **ხელშეკრულებით** გათვალისწინებული მომსახურების ფარგლებში დამუშავებულ **პერსონალურ მონაცემთა** გამჟღავნების მოთხოვნით სასამართლო, სამართალდამცავი და სხვა უწყებიდან შემოსული მიმართვების, ასევე მონაცემთა სუბიექტის მიერ მის **პერსონალურ მონაცემებთან** (მათ შორის მონაცემთა სუბიექტის „პერსონალურ მონაცემთა დაცვის შესახებ" საქართველოს კანონით გათვალისწინებული უფლებების რეალიზებასთან) დაკავშირებით მიღებული განცხადებების თაობაზე.
  11. დაუშვებელია, **შემსრულებელმა** მონაცემთა დამუშავების უფლება სხვა პირ(ებ)ს **ბანკის** თანხმობის გარეშე გადასცეს. ამასთან, გადაცემაზე **ბანკის** თანხმობის არსებობის შემთხვევაში, **შემსრულებელი** ვალდებულია მონაცემთა დამუშავების უფლების გადაცემა განახორციელოს წერილობითი ხელშეკრულების საფუძველზე, რომლის თანახმადაც მონაცემთა მიმღები (ქვე)კონტრაქტორ(ებ)ი ვალდებულნი იქნებიან მიიღონ ყველა აუცილებელი ტექნიკური და ორგანიზაციული ზომა **პერსონალური მონაცემების** შემცველი ინფორმაციის შემთხვევითი ან უკანონო განადგურებისაგან, შეცვლისაგან, გამჟღავნებისაგან, მოპოვებისაგან, დაზიანებისგან, ნებისმიერი სხვა ფორმით უნებართვო ან უკანონო გამოყენებისა და შემთხვევითი ან უკანონო დაკარგვისაგან დასაცავად და მათზე გავრცელდება ყველა ის ვალდებულება, რომლის შერსრულებაზეც წინამდებარე ხელშეკრულებით და „პერსონალურ მონაცემთა დაცვის შესახებ“ კანონით დადგენილი წესით პასუხისმგებელია უფლებამოსილი პირი.
  12. **შემსრულებელმა ბანკის** წინასწარი წერილობითი ან ელექტრონული თანხმობის გარეშე არ უნდა განახორციელოს **ხელშეკრულების** ფარგლებში დამუშავებული პერსონალური მონაცემების გადაცემა (ტრანსფერი) იმ სახელმწიფოში ან/და საერთაშორისო ორგანიზაციაში, რომელიც არ განეკუთვნება ევროკავშირის ეკონომიკურ ზონას და არ არის მითითებული პერსონალურ მონაცემთა დაცვის ინსპექტორის[[1]](#footnote-1) 2014 წლის 16 სექტემბრის #1 ბრძანებით განსაზღვრულ პერსონალურ მონაცემთა დაცვის სათანადო გარანტიების მქონე ქვეყნების ნუსხაში.
  13. **ბანკის** მოთხოვნით, ასევე ამ **ხელშეკრულების** ნებისმიერი მიზეზით შეწყვეტის შემთხვევაში, **შემსრულებელი** ვალდებულია შეწყვიტოს **მონაცემთა** დამუშავება და/ან დაუბრუნის მას **პერსონალური** **მონაცემების** შემცველი ყველა **კონფიდენციალური** ინფორმაცია (მათ შორის ნებისმიერი ასლი ან/და ამონაწერი, ასეთის არსებობის შემთხვევაში). ინფორმაცია უნდა დაბრუნდეს ან/და განადგურდეს **ბანკისგან** შესაბამისი მოთხოვნის მიღებისთანავე დაუყოვნებლივ ან არაუგვიანეს 10 (ათი) კალენდარული დღისა თუ აღნიშნული ინფორმაცია მნიშვნელოვანი მოცულობისაა ან/და საჭიროებს მოძიებას/თავმოყრას, რის შესახებ **შემსრულებელმა** დაუყოვნებლივ წერილობით/ელექტრონული ფორმით უნდა აცნობოს **ბანკს.** იმ შემთხვევაში, თუ **პერსონალური** **მონაცემების** შემცველი ინფორმაციის დაბრუნება ფიზიკურად ან/და ტექნიკურად შეუძლებელია **პერსონალური** **მონაცემების** შემცველი ინფორმაცია უნდა განადგურდეს ან წაიშალოს და **შემსრულებელს** მოთხოვნის შემთხვევაში უნდა შეეძლოს აღნიშნულის დადასტურება/დემონსტრირება.
  14. **ბანკი** უფლებამოსილია ნებისმიერ დროს განახორციელოს მონიტორინგი **პერსონალურ მონაცემთა** შემცველ ინფორმაციაზე განხორციელებული მოქმედებების კანონიერების ან/და წინამდებარე **ხელშეკრულების** პირობებთან შესაბამისობის შემოწმების მიზნით, რაც მათ შორის გულისხმობს **შემსრულებლისგან** **ხელშეკრულების** პირობების შესრულების მონიტორინგისთვის აუცილებელი ინფორმაციის/დოკუმენტაციის გამოთხოვას, რომლის მიწოდებაც **შემსრულებელმა** უნდა უზრუნველყოს გონივრულ ვადაში, მაგრამ არაუგვიანეს მოთხოვნიდან 3 (სამი) საბანკო დღისა. **ბანკის** მოთხოვნის საფუძველზე, **შემსრულებელი** ასევე ვალდებულია დაუშვას **ბანკის** წარმომადგენლები იმ სამუშაო ადგილზე, სადაც ხორციელდება **ბანკის** მიერ მიწოდებული მონაცემების დამუშავება, მიწოდებულ მონაცემთა უსაფრთხოებისთვის გატარებული ღონისძიებების ინსპექტირების მიზნით.
  15. **ბანკი** უფლებამოსილია **შემსრულებელს** მისცეს მითითებები/შენიშვნები **პერსონალურ მონაცემთა** შემცველი ინფორმაციის დამუშავებასთან/უსაფრთხოების დაცვასთან დაკავშირებით, რომელიც **შემსრულებელმა** უნდა შეასრულოს მითითების/შენიშვნის მიღებიდან გონივრულ ვადაში, მაგრამ არაუგვიანეს 5 (ხუთი) საბანკო დღისა (აღნიშნული ვადა, შესაბამისი საჭიროების გათვალისწინებით და **მხარეთა** შეთანხმებით შესაძლებელია შეიცვალოს).
  16. **შემსრულებელი** ვალდებულია ბანკს **აუნაზღაუროს** ის ზარალი, რომელიც ამ უკანასკნელს მიადგა **შემსრულებელის** მხრიდან პერსონალურ მონაცემთა დამუშავების ხელშეკრულების ამ მუხლით და კანონმდებლობით გათვალისწინებული მოთხოვნების დარღვევის შედეგად.
  17. **პერსონალურ** **მონაცემთა** შემცველი ინფორმაციის **კონფიდენციალურობასა** და მოპყრობასთან დაკავშირებული საკითხები, რომელიც არ არის გათვალისწინებული წინამდებარე ხელშეკრულებით, წესრიგდება საქართველოს კანონმდებლობის შესაბამისად.

|  |  |
| --- | --- |
|  | **პრეტენზიები და დავები** |

* 1. **ხელშეკრულებიდან** გამომდინარე ყველა დავა უნდა გადაწყდეს **მხარეთა** შორის მოლაპარაკების გზით.
  2. დავის მოუგვარებლობის შემთხვევაში, **მხარეები** მიმართავენ სასამართლოს **ბანკის** ადგილსამყოფელის მიხედვით. ამასთან, **მხარეები** თანხმდებიან, რომ დავასთან დაკავშირებით პირველი ინსტანციის სასამართლოს მიერ **ბანკის** სასარგებლოდ მიღებული გადაწყვეტილება მიქცეული იქნება დაუყოვნებლივ აღსასრულებლად.

|  |  |
| --- | --- |
|  | **ფორს-მაჟორი** |

* 1. **მხარე** არ არის პასუხისმგებელი მის მიერ **ხელშეკრულებით** ნაკისრი ვალდებულებების შეუსრულებლობაზე ან/და არაჯეროვან შესრულებაზე, თუ აღნიშნული შეუსრულებლობა ან/და არაჯეროვანი შესრულება განპირობებულია **ფორს-მაჟორული** **გარემოებ(ებ)ის** მოქმედების შედეგად.
  2. **მხარე**,რომელსაცწარმოეშვა **ფორს-მაჟორი**, მიუხედავად იმისა დასრულებულია თუ არა მისი მოქმედება,ვალდებულია: (ა) აღნიშნული გარემოებ(ებ)ის დადგომიდან 3 (სამი) **საბანკო** **დღის** ვადაში მიაწოდოს მეორე **მხარეს** **ფორს-მაჟორულ** **გარემოებ(ებ)თან** დაკავშირებული ინფორმაცია, რომელიც უნდა შეიცავდეს **ფორს-მაჟორული** **გარემოებ(ებ)ის** აღწერას, მისი მოქმედების სავარაუდო ხანგრძლივობას, შეწყვეტის შემთხვევაში შეწყვეტის თარიღს/დროს და (ბ) მიიღოს აუცილებელი ზომები ამ გარემოებ(ებ)ით გამოწვეული/მოსალოდნელი შედეგების (მათ შორის ერთმნიშვნელოვნად ზიანის/ზარალი) შესამცირებლად/აღმოსაფხვრელად.
  3. **შემსრულებლის** მიერ **ფორს-მაჟორული** **გარემოებ(ებ)ზე** მითითებისას მათი არსებობა ან/და არარსებობა უნდა დასტურდებოდეს **კანონმდებლობის** საფუძველზე უფლებამოსილი ორგანოს მიერ გაცემული ცნობით, რომელიც **ბანკს** უნდა წარედგინოს **ფორს-მაჟორული** **გარემობ(ებ)ის** შესახებ **ბანკისათვის** ინფორმაციის მიწოდებიდან 10 (ათი) კალენდარული დღის ვადაში.
  4. **ხელშეკრულების** 16.2. პუნქტის „ა“ ქვეპუნქტით განსაზღვრული ვალდებულება შესაბამის **მხარეზე** ვრცელდება **ფორს-მაჟორული** **გარემოებ(ებ)ის** შეწყვეტის შემთხვევაშიც.
  5. **ფორს-მაჟორის** მოქმედების განმავლობაში, **ხელშეკრულებით** გათვალისწინებული ვალდებულებები და მათი შესრულების ვადები შეჩერდება და გადავადდება **ფორს-მაჟორის** ხანგრძლივობის შესაბამისად. აღნიშნული ვადების დინება ან/და ვალდებულებების შესრულების პირობა განახლდება **ფორს-მაჟორული** **გარემოებ(ებ)ის** აღმოფხვრისთანავე.
  6. **შემსრულებელი** ვალდებულია სრულად და ჯეროვნად შეასრულოს **ხელშეკრულებით** ნაკისრი სხვა ვალდებულებები თუ (ა) **ფორს-მაჟორის** მოქმედება არ ახდენს გავლენას მათსრულ და ჯეროვან შესრულებაზე და (ბ) **ბანკს** აღნიშნული შესრულების მიმართ გააჩნია ინტერესი.
  7. იმშემთხვევაშითუ, **ფორს-მაჟორის** მოქმედებისას: (ა) **ფორს-მაჟორის** ვადის ხანგრძლივობა აღემატება 90 (ოთხმოცდაათი) კალენდარულ დღეს ან (ბ) **ხელშეკრულებით** ნაკისრი ვალდებულებ(ებ)ის შესრულების მიმართ **ბანკს** აღარ გააჩნია ინტერესი - **ბანკი** უფლებამოსილია ცალმხრივად მოითხოვოს **ხელშეკრულების** სრულად ან/და ნაწილობრივ შეწყვეტა.

|  |  |
| --- | --- |
|  | **შემსრულებლის სიმრავლე** |

* 1. **ხელშეკრულების** მიზნებისათვის, „**შემსრულებლი**”-ს დეფინიციაში მოცემულ **პირებზე** **ხელშეკრულების** პირობები გავრცელდება სრულად, გარდა იმ შემთხვევისა, როდესაც შესაბამისი **პირის** სამართლებრივი სტატუსიდან (ფიზიკური პირი, იურიდიული პირი ან სხვა ორგანიზაციული წარმონაქმნი) გამომდინარე კონკრეტული პირობა ვერ გავრცელდება ამგვარ **პირზე.**
  2. იმ შემთხვევაში, თუ **ხელშეკრულების** **მხარეს** წარმოადგენს ერთზე მეტი **შემსრულებელი**:
     1. თითოეული ასეთი **შემსრულებელი** წარმოადგენს **ბანკის** მიმართ სოლიდარულ მოვალეს **ხელშეკრულებიდან** გამომდინარე ვალდებულებებზე;
     2. თითოეული **შემსრულებლის** სოლიდარული პასუხისმგებლობა ძალაშია მიუხედავად მათ მიერ ხელშეკრულებიდან გამომდინარე ვალდებულებების უზრუნველსაყოფად **ბანკის** სასარგებლოდ რაიმე ფორმით გაცემული დამატებითი ვალდებულების (მათ შორის, დაზღვევის ან/და გარანტიის) არსებობა/არარსებობისა;
     3. ერთ-ერთ **შემსრულებელთან** დაკავშირებული ფაქტები გამოიყენება სხვა **შემსრულებლების** მიმართაც, იმის გათვალისწინებით, რომ **ბანკის** მიერ რომელიმე **შემსრულებლის** მიმართ თავისი უფლებების გამოუყენებლობა (სრულად ან ნაწილობრივ) არ გავრცელდება სხვა **შემსრულებლებზე** და არ ათავისუფლებს მათ შესაბამისი ვალდებულებებისაგან;
     4. ერთ-ერთი **შემსრულებლის** მიერ **ხელშეკრულების** დარღვევის შემთხვევაში, **ბანკი** უფლებამოსილია შესაბამისი მოთხოვნა/მოთხოვნები წაუყენოს ნებისმიერ **შემსრულებელს** და მის მიმართ ისარგებლოს **ხელშეკრულებით** გათვალისწინებული ან/და **კანონმდებლობით** დადგენილი უფლებებით.
     5. **ბანკი** უფლებამოსილია თავისი სურვილისამებრ შესრულება მოსთხოვოს ნებისმიერ **შემსრულებელს** როგორც მთლიანად, ასევე ნაწილობრივ. სოლიდარული ვალდებულება ვრცელდება **შემსრულებლის** უფლებამონაცვლეებსა და სამართალმემკვიდრეებზე მათი წილის შესაბამისად. თუ ერთი **შემსრულებლის** ვალდებულებას შეასრულებს სხვა ნებისმერი **შემსრულებელი** კრედიტორის წინაშე მას უჩნდება რეგრესის უფლება იმ **შემსრულებლის** მიმართ, ვისი ვალდებულებაც შეასრულა. თუ ერთ-ერთი **შემსრულებელი** გადახდისუუნარო გახდება, ასეთ შემთხვევაში მის მიერ შეუსრულებელი ვალდებულება თანაბრად ნაწილდება სხვა **შემსრულებლებზე**.
     6. **შემსრულებლის** მიერ **ხელშეკრულების** სრულად ან ნაწილობრივ შეწყვეტა დასაშვებია ყველა **შემსრულებლის** მიერ **ბანკისთვის** წარდგენილი ერთობლივი მოთხოვნის საფუძველზე.

|  |  |
| --- | --- |
|  | **სხვა პირობები** |

* 1. **მხარეები** ადასტურებენ, რომ **ხელშეკრულების** ხელმოწერისას ისინი მოქმედებდნენ გონივრული განსჯის შედეგად, წინასწარ გაეცნენ **ხელშეკრულებას**, სრულად ესმით **ხელშეკრულების** პირობების შინაარსი და ისინი სათანადოდ იქნა შესწავლილი **მხარეთა** მიერ.
  2. თითოეული **მხარე** (ა) უფლებამისილია ისარგებლოს **ხელშეკრულებით** განსაზღვრული უფლებ(ებ)ით და (ბ) ვალდებულია შეასრულოს **ხელშეკრულებით** ნაკისრი ვალდებულებ(ებ)ი.
  3. თუ **ხელშეკრულებით** სხვარამარარისგანსაზღვრული **ბანკის** მოთხოვნა **შემსრულებლის** მიერ უნდა შესრულდეს მოთხოვნით განსაზღვრულ ვადაში, ხოლო ასეთის არ არსებობისას, **ბანკის** მოთხოვნიდან 10 (ათი) კალენდარული დღის ვადაში.
  4. **ხელშეკრულების** რომელიმე მუხლ(ებ)ის, პუნქტ(ებ)ის ან/და ქვეპუნქტ(ებ)ის **კანონმდებლობის** საფუძველზე ბათილად ცნობის/ძალადაკარგულად გამოცხადების შემთხვევაში დანარჩენი მუხლ(ებ)ი, პუნქტ(ებ)ი, ქვეპუნქტ(ებ)ი ინარჩუნებენ იურიდიულ ძალას, ბათილი/ძალადაკარგული მუხლ(ებ)ის, პუნქტ(ებ)ის, ქვეპუნქტ(ებ)ის ნაცვლად მოქმედებს ის მუხლ(ებ)ი, პუნქტ(ებ)ი ან/და ქვეპუნქტ(ებ)ი, რომლ(ებ)ითაც ადვილად მიიღწევა **ხელშეკრულების** მიზანი.
  5. **ხელშეკრულებაში** ცვლილებების ან/და დამატებების შეტანა დასაშვებია წერილობითი ფორმით **მხარეთა** მიერ ხელმოწერილი შეთანხმების საფუძველზე. **ხელშეკრულებაში** შეტანილი ცვლილებები ა/და დამატებები წარმოადგენს **ხელშეკრულების** განუყოფელ ნაწილს და მოქმედებს მასთან ერთად.
  6. ერთ-ერთი **მხარის** მიერ **ხელშეკრულებიდან** ან/და **კანონმდებლობიდან** გამომდინარე ვალდებულებების დარღვევის შემთხვევაში, მეორე **მხარის** მიერ უფლებ(ებ)ის გამოუყენებლობა არ წარმოადგენს მოთხოვნის უფლებაზე უარის თქმის საფუძველს, ამასთან აღნიშნული **მხარის** მიერ ამგვარი უფლებ(ებ)ის გამოუყენებლობა არ წარმოადგენს შემდგომში **ხელშეკრულების** ან/და **კანონმდებლობის** დარღვევის შედეგად წარმოშობილ მოთხოვნის უფლებაზე უარის თქმის საფუძველს.
  7. ნებისმიერი და ყოველი უფლება, რომელიც მიენიჭება **მხარეს** მეორე **მხარის** მიერ **ხელშეკრულების** ან/და **კანონმდებლობის** სრულად ან ნაწილობრივ დარღვევის შედეგად, კრებითია და დაემატება **ხელშეკრულებით** ან/და **კანონმდებლობით** მინიჭებულ ყველა სხვა უფლებას.
  8. **შემსრულებელი** არ არის უფლებამოსილი **ბანკის** წინასწარი წერილობითი თანხმობის გარეშე **მესამე** **პირ(ებ)ს** სრულად ან ნაწილობრივ დაუთმოს **ხელშეკრულებით** მინიჭებული უფლებები ან/და **ხელშეკრულებით** ნაკისრი ვალდებულებები. ამასთან, **ბანკი** მიუხედავად აღნიშნული პირობისა უფლებამოსილია საკუთარი შეხედულებისამებს **მესამე პირებისაგან** მიიღოს **ხელშეკრულებით** განსაზღვრული ვალდებულების შესრულება.
  9. **ხელშეკრულების** პირობების მოქმედება სრულად ვრცელდება **მხარეებზე**, მათ თანამშრომლებზე, წარმომადგენლებზე, სამართალმემკვიდრეებსა და უფლებამონაცვლეებზე.
  10. **ხელშეკრულება** რეგულირდება და განიმარტება **კანონმდებლობის** შესაბამისად. იმ შემთხვევებში, რომლებიც არ არის გათვალისწინებული **ხელშეკრულებით** **მხარეები** იხელმძღვანელებენ **კანონმდებლობით** დადგენილი შესაბამისი ურთიერთობის მარეგულირებელი ნორმებით ან/და დამატებით შეთახმებული პირობებით. ამასთან, **მხარეები** თანხმდებიან, რომ **ხელშეკრულების** შესრულების ადგილად მიიჩნევა **ბანკის** იურიდიული მისამართი.
  11. **მხარეები** თანხმდებიან, რომ **ხელშეკრულებიდან** გამომდინარე ან/და მასთან დაკავშირებული ხარჯების ანაზღურების ვალდებულება ეკისრება **შემსრულებელს.**
  12. **ხელშეკრულებაში** არსებული მუხლ(ებ)ი/პუნქტ(ებ)ი/ქვეპუნქტ(ებ)ი დანომრილი და დასათაურებულია, ხოლო გამუქებული სიტყვები მოცემულია **ხელშეკრულების** შინაარსის მოხერხებულად აღქმის მიზნით და არ ახდენს გავლენას **ხელშეკრულების** პირობ(ებ)ის ინტერპრეტაციაზე.
  13. თუ **ხელშეკრულებით** სხვა რამ არ არის განსაზღვრული, **ხელშეკრულების** ხელმოწერამდე **მხარეთა** შორის **ხელშეკრულების** საგანზე არსებული სიტყვიერი ან/და წერილობითი შეთანხმებები ჩაითვლება ძალადაკარგულად.
  14. **შემსრულებელი** ვალდებულია ხელი მოაწეროს **ხელშეკრულების** ყველა გვერდს.
  15. **ხელშეკრულება** შედგენილია ქართულ ენაზე. **მხარეთა** შეთანხმებით **ხელშეკრულება** დამატებით შესაძლოა დაიდოს სხვა ენაზეც. ამ შემთხვევაში ქართულ ენაზე შედგენილ **ხელშეკრულებას** უპირატესობა მიენიჭება სხვა ენაზე შედგენილ **ხელშეკრულების** ეგზემპლარებთან მიმართებაში.
  16. **ხელშეკრულების** თითო თანაბარი იურიდიული ძალის მქონე ეგზემპლარი გადაეცათ **მხარეებს.**

|  |  |
| --- | --- |
| **19**. | **მხარეთა ხელმოწერები:** |

|  |  |  |
| --- | --- | --- |
| **ბანკი** |  | **შემსრულებელი** |
| ­­----------------------------- |  | -------------------------------- |

1. 2019 წლის 10 მაისიდან - სახელმწიფო ინსპექტორი [↑](#footnote-ref-1)